Document ID: 32004D0572

KOMISIJOS SPRENDIMAS
2004 m. liepos 23 d.
iš dalies keičiantis Sprendimą 2004/122/EB dėl tam tikrų apsaugos priemonių, susijusių su paukščių gripu keliose Azijos valstybėse
(Priimta dokumentu Nr. K(2004) 2376)
(Tekstas svarbus EEE)
(2004/572/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus, iš dalies pakeičiančią Direktyvas 89/662/EEB, 90/425/EEB ir 90/675/EEB (1), su paskutiniais pakeitimais, padarytais 2003 m. Stojimo aktu, ir ypač į jos 18 straipsnio 1 ir 6 dalis,
atsižvelgdama į 1997 m. gruodžio 18 d. Tarybos direktyvą 97/78/EEB, nustatančią principus, reglamentuojančius produktų, įvežamų į Bendriją iš trečiųjų šalių, veterinarinių patikrinimų organizavimą (2), su paskutiniais pakeitimais, padarytais Europos Parlamento ir Tarybos reglamentu (EB) Nr. 882/2004 (3), ir ypač į jos 22 straipsnio 1, 5 ir 6 dalis,
kadangi:
(1)
Sprendimu 2004/122/EB (4) Komisija priėmė apsaugos priemones dėl paukščių gripo keliose Azijos šalyse, būtent Kambodžoje, Indonezijoje, Japonijoje, Laose, Pakistane, Kinijos Liaudies Respublikoje, įskaitant Honkongo teritoriją, Pietų Korėjoje, Tailande ir Vietname.
(2)
Kai kuriose iš šių šalių paukščių gripo protrūkių dar pasitaiko.
(3)
Atsižvelgiant į tebekeliančią nerimą situaciją, apsaugos priemonės, kurių jau imtasi, turėtų būti taikomos toliau.
(4)
Šios priemonės turi būti patikslintos atsižvelgiant į ligos situacijos tolesnę eigą ir galimus Komisijos tarnybų patikrinimus vietoje.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2004/122/EB 7 straipsnyje data „2004 m. rugpjūčio 15 d.“ keičiama data „2004 m. gruodžio 15 d.“.
2 straipsnis
Šis sprendimas skirtas valstybėms narėms.
Priimta Briuselyje, 2004 m. liepos 23 d.

Labels: 3
18
17
6